recursal/SuperWikiNEXT-32B huggingface dataset:
**لالہ صحرائی** ایک ادیب اور نعت گو شاعر تھے۔

نام
---

قلمی نام لالہ صحرائی، اصل نام چوہدری محمد صادق ،لالہ صحرائی ایک شاعرانہ قلمی نام بلکہ تخلص تھا۔

پیدائش
------

14 فروی 1920ء میں مہتہ،امرتسر (پنجاب) - بھارت میں پیدا ہوئے۔

حالات زندگی
-----------

ادیب و شاعر کی جہانیاں، ضلع خانیوال ،مُلتان(پنجاب) ، پاکستان میں مستقل سکونت تھی۔ محمد صادق نہایت درجہ خوشخط تھے۔

لالہ صحرائی ایک ادیب اور نعت گو شاعر تھے۔ قلمی نام لالہ صحرائی اصل نام چوہدری محمد صادق، لالہ صحرائی ایک شاعرانہ قلمی نام بلکہ تخلص تھا۔ ان کی پیدائش 14 فروی 1920ء میں مہتہ،امرتسر (پنجاب) بھارت میں پیدا ہوئے، تقسیم کے وقت ہمارے ضلع خانیوال ،مُلتان(پنجاب) پاکستان میں مستقل سکونت اختیار کی۔ نہایت درجہ خوشخط تھے۔ 8 جولائی 2000ء خانیوال، ملتان (پنجاب) پاکستان میں وفات پائی۔ تصانیف چمن میری امیدوں کا۔ تذکرہ، نئے پھول پرانی خوشبو، نور مینارہ۔مضامین، قلم سجدے۔ حمد، لالہ زار نعت۔ نعتیں، یاران نعت، نعت شفق

پروفیسر شفیق کھوکھر آپ کے بارے لکھتے ہیں:

"وہ ایک نیم خواندہ گھرانے میں امرتسر ضلع کے ایک گاؤں میں پیدا ہوئے،جہانیاں کے نیم ترقی یافتہ اور نیم صحرائی علاقے میں پروان چڑھے۔ حالات کی تلخیوں اور زمانے کی چیرہ دستیوں نے انھیں اعلیٰ تعلیم کے حصول سے محروم رکھا، مگر اب ان کے کام پر ایم فل تک تحقیقی کام ہو رہا ہے۔ جہانیاں میں انھیں نیم خواندہ، مگر انتہائی مہذب اور سادہ خاندانی ماحول، تقسیم ہند کے بعد مشرقی پنجاب سے تشریف لانے والے عابد و زاہد حکیم محمد عبد اللہ سلیمانی کی سرپرستی اور ان کے فرزندانِ ارجمند عبد الحمید اور چودھری نذیر احمد کی رفاقت نصیب ہوئی اور مولانا مودودی ؒ کی فکری رہنمائی اور روحانی آبیاری نے چودھری محمد صادق کو لالۂ صحرائی کے روپ میں وہ تازگی، زبان کی شائستگی، فصاحت اور رنگ و ادب بخشا کہ دُنیا ان کی گرویدہ ہو گئی۔"

لالہ صحرائی کا اصل نام چودھری محمد صادق تھا ۔ نام ور محقق اور شاعر مسعود کاظمی اپنی کتاب دبستان ملتان میں لکھتے ہیں کہ لالہ صحرائی 14فروری 1920ء کو قصبہ مہتہ، امرتسر میں پیدا ہوئے۔ آپ کے والد 1926ء میں بسلسلہ روزگار جہانیاں میں آ کر آباد ہوئے اور ٹھیکیداری کا کام شروع کیا۔ لالہ صحرائی نے 1938ءمیں گورنمنٹ ہائی سکول، خانیوال سے میٹرک کیا۔ اس کے بعد محکمہ انہار میں ملازمت اختیار کی۔ بعد ازاں فوج میں بطور سویلین ٹیچر اور پھر حوالدار کی حیثیت سے فرائض انجام دیے۔قیام پاکستان سے کچھ عرصہ قبل ملازمت سے استعفیٰ دے دیا۔ آپ کی مادری زبان پنجابی تھی۔ آپ نے 70برس تک نثر کے شعبے میں کام کیا۔ تراجم، مضامین ،تنقید ،طنز و مزاح اور خاکے آپ کا میدان رہا۔1990ءسے نعت کی طرف راغب ہوئے اور پھر2000ءتک آپ کے 16نعتیہ مجموعے شائع ہوئے۔ آخری مجموعہ "نعت شفق" وفات کے 11برس بعد شائع ہوا۔آپ کی خدمات کے اعتراف میں 1999ءمیں قومی سیرت کانفرنس کے موقع پر آپ کو صدارتی ایوارڈ سے بھی نوازاگیا۔8 جولائی 2002ءکو آپ کا ملتان میں انتقال ہوا۔\*

وفات
----

7 جولائی 2000ء ملتان ،پنجاب، پاکستان میں وفات پائی ۔

تصانیف
------

* چمن میری امیدوں کا۔ تذکرہ
* نئے پھول پرانی خوشبو
* نور مینارہ۔ مضامین
* قلم سجدے۔ حمد
* لالہ زار نعت۔ نعتیں
* یاران نعت
* نعت شفق۔

حوالہ جات
---------

1. ↑  Bio-bibliography.com - Authors
2. ↑  پاکستان کے نعت گو شعرا جلد دوم، سید محمد قاسم ،کراچی، حرا فاؤنڈیشن ،2007ء، ص 327
کونکورڈیا میں کوہ پیماوں کا کیمپ
**کونکورڈیا** (Concordia) بلتورو گلیشیر اور گاڈون-آسٹن گلیشیر کے سنگم کا مقام ہے۔ یہ بلتستان، پاکستان میں سلسلہ کوہ قراقرم کے مرکز میں واقع ہے جہاں بلتورو گلیشئر اور گاڈون آسٹن گلیشئر آپس میں ملتے ہیں۔بلتورو قطبین کے علاوہ دنیا کے سب سے بڑے گلیشئروں میں سے ایک ہے جس کی لمبائی 63 کلومیٹر ہے جبکہ اس علاقے میں 8000 میٹر سے بلند 4 چوٹیاں (کے ٹو، براڈ پیک ، گاشر برم 1 اور گاشر برم 2)ایک دوسرے کے انتہائی قریب واقع ہیں اسی وجہ سے یہ مقام دنیا بھر کے کوہ پیماؤں کے لیے خاص کشش رکھتا ہے۔

قابل ذکر خصوصیات
----------------

کونکورڈیا میں کوہ پیماوں کا کیمپ
علاقے کی اہم چوٹیوں میں مندرجہ ذیل شامل ہیں:

* کے ٹو, دوسرا دنیا کا بلند ترین، بلندی 8,611میٹر۔
* گاشر برم اول (K5), گیارہواں دنیا کا بلند ترین، بلندی 8,080میٹر۔
* بروڈ پیک (K3), بارہواں دنیا کا بلند ترین، بلندی 8,047میٹر۔
* گاشر برم دوم (K4), تیرہواں دنیا کا بلند ترین، بلندی 8,035میٹر۔
* گاشر برم سوم, 7,952میٹر۔
* گاشر برم چہارم, سترہواں دنیا کا بلند ترین، بلندی 7,925میٹر۔
* ما شربرم (K1), بائیسواں دنیا کا بلند ترین، بلندی 7,821میٹر۔
* چھوغو لیسا, چھتیسواں دنیا کا بلند ترین، بلندی 7,665میٹر۔
* موز تاغ ٹاور, 7,273میٹر۔
* Snow Dome, 7,160میٹر۔
* Biarchedi, 6,781 میٹر
* Mitre Peak, 6,010میٹر۔

Panoramic view from Concordia.

بیرونی روابط
------------

* Photos from Concordia region by Kelly Cheng
**ٹونی بزان** (انگریزی: Tony Buzan) کا تعلق برطانیہ سے تھا۔ وہ مائنڈ میپ تکنیک کا بانی، جس نے دنیا بھر میں مائنڈ لٹریسی، کرئیٹو تھنکنگ اور سپیڈ ریڈنگ کے نئے دور کا آغاز کیا۔ ان کی وجہ شہرت انسانی دماغ کو زیادہ سے زیادہ بہتر انداز میں استعمال کرنے کے لیے ان کی وضع کردہ تکنیکس اور میتھڈز ہیں۔انھوں نے وہ شہرہ آفاق مائنڈ میپنگ (Mind Mapping)تکنیک دریافت کی، جس نے مغربی دنیا کے ٹاپ کے تعلیمی اداروں، ملٹی نیشنل کارپوریشنز اور اہل دانش میں دھوم مچا رکھی ہے۔ کہا جاتا ہے کہ چار سو سال پہلے اطالوی جینئس لیونارڈو جسے ان کی شہرہ آفاق تصویر مونا لیزا کی وجہ سے عوامی شہرت حاصل ہے، وہ بھی مائنڈ میپ کا طریقہ استعمال کرتے تھے۔ ٹونی بزان نے نہ صرف اس طریقہ کو باقاعدہ علم بنایا، سائنسی شکل دی بلکہ انسانی دماغ پر ریسرچ کر کے تخلیقی صلاحیت کو بہتر انداز میں استعمال کرنے کے طریقے ایجاد کیے۔ ٹونی بزان کے مائنڈ میپ نے بل گیٹس جیسے کارپوریٹ کنگ سے لے کر آئی بی ایم، جنرل موٹرز، بڑے بڑے بینکوں اور ہاورڈ، آکسفورڈ جیسی یونیورسٹیوں کے پروفیسروں اور دانشورو ں کو حیرت زدہ کر رکھا ہے۔ بل گیٹس کا کہنا ہے کہ مائنڈ میپنگ کرنے والے ہی ہماری انفارمیشن ٹیکنالوجی کو اگلی سٹیج پر لے جا رہے ہیں۔
ٹونی بزان ایک سو چالیس سے زیادہ کتابوں کا مصنف ہے، دنیا کی چالیس کے قریب زبانوں میں جن کی کروڑوں کاپیاں فروخت ہوچکی ہیں۔ مائنڈ میپ اس کا مرکزی کام ہے، مگر میموری اور سپیڈ ریڈنگ پر بھی ٹونی کے کام کو دنیا بھر میں سراہاجا چکا ہے۔ اس کی سب سے پہلی کتاب یوز یور ہیڈ(Use Your Head)اکتالیس سال پہلے شائع ہوئی، اس کے درجنوں ایڈیشن آ چکے ہیں، تیس سے زیادہ زبانوں میں اس کے ترجمے ہوئے اور اسے لرننگ سائنسز میں کلاسیکل کتاب کی حیثیت حاصل ہوچکی ہے۔ بنیادی طور پر یہ بی بی سی کے لیے تیس اکتیس سالہ ٹونی کی تیارکردہ سیریز تھی، جس میں اس نے بتایا کہ کس طرح سوچنے، یاداشت اور اپنے ذہن کو استعمال کرنے کے پرانے طریقوں کو چھوڑ کر نئے، جدید اور سائنسی طریقوں کو اپنانا چاہیے۔ اسی سے مائنڈ میپ تکنیک، یاداشت بہتر بنانے کا فارمولا اور تیز پڑھنے کی تکنیک نے جنم لیا۔ نہ صرف مغربی دنیا بلکہ ملائشیا، سنگا پور جیسے ممالک ٹونی بزان کو بلوا کر اپنے ہزاروں ٹیچرز کو مائنڈ میپ ٹریننگ دلوا چکے ہیں تاکہ وہاسکول کی سطح پر یہ تکنیک ہر ایک کو سکھا دیں۔

'ٹونی بزان پاکستان میں
----------------------

'ٹونی بزان پاکستان بھی آئے تھے۔ان کو پاکستان لے آنے کا سہرا این ایل پی (NLP)کے ماہر، سائیکالوجسٹ اور موٹی ویٹر(Motivator) عارف انیس ملک کے سر جاتا ہے۔ٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖٖ پاکستان میں ہونے والے سیمینار میں ٹاپ کمپنیوں کے سی ای اوز کے ساتھ ٹونی کی ڈسکشن کی نشستیں بھی رکھی گئی تھیں۔ ایک نشست کے آخر میں ایک ایگزیکٹو نے سوال کیا کہ ہمیں ٹائم مینجمنٹ کے حوالے سے کوئی مشورہ دیں۔ بوڑھے انگریز نے مسکرا کر سوال کرنے والے کی طرف دیکھا اور بولا، وقت تو ہزاروں سال سے یہاں پر ہے، ہمیشہ رہے گا۔ وقت کی مینجمنٹ کی فکر چھوڑیں، وقت اپنے آپ کو خود ہی دیکھ لے گا، آپ اپنے دماغ کی مینجمنٹ کریں۔ جب اپنے دماغ کو درست انداز سے استعمال کرنا، نئے طریقے سے سوچنا شروع کر دیں گے تو باقی تمام مسائل از خود ختم ہوجائیں گے۔

حوالہ جات
---------

1. ↑  ایس این اے سی آرک آئی ڈی:  — بنام: Tony Buzan — اخذ شدہ بتاریخ: 9 اکتوبر 2017
2. ↑  Obituary: Tony Buzan, educational consultant who created the Mind Map learning technique — اخذ شدہ بتاریخ: 20 جون 2021 — شائع شدہ از: 20 اپریل 2019
3. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
**تفسیر مظہر القرآن** جو ترجمہ وتفسیر مظہر القرآن سے معروف ہے

مترجم و مفسر
------------

شیخ الاسلام مفتی اعظم ہند محمد مظہر اللہ شاہ دہلوی

ناشر
----

محمد حفیظ البرکات شاہ۔ ضیاء القرآن پبلی کیشنز۔ لاہور۔

تعارف
-----

اس تفسیر کا مختصر تعارف اور پس منظر یہ ہے کہ برصغیر پاک و ہند میں سب سے پہلے قرآن کا ترجمہ شاہ ولی اللہ محدث دہلوی نے 1737ء میں مسلمانوں کے اندر قرآن فہمی کا جذبہ پیدا کرنے اور انھیں اس کا شعور بخشنے کے لیے آسان فارسی میں کیا، پھر بر صغیر پاک و ہند میں قرآن مجید کے اس پہلے فارسی ترجمے کا اردو ترجمہ کرنے کی سعادت مفتی اعظم ہند شاہ محمد مظہر اللہ دہلوی کے حصہ میں آئی۔ آپ نے نہ صرف شاہ ولی اللہ محدث دہلوی کے فارسی ترجمہ کا اردو ترجمہ کیا بلکہ اس پر تفسیری حواشی بھی تحریر فرمائے جو آپ کے علم، فکر کا نتیجہ اور مطالعہ و تجربہ کا نچوڑ ہیں۔ جو ہر طبقہ کے لیے ہر لحاظ سے مفید ہیں۔، خصوصاً عقائد کی اصلاح کا اس میں بہت خیال رکھا گیا ہے۔ اسی ترجمہ اور تفسیری حواشی کو بعد میں "مظہر القرآن "کے نام سے شائع کیا گیا ۔

حوالہ جات
---------

1. ↑  تفسیر مظہر القرآن،ضیاء القرآن پبلی کیشنز۔ لاہور
جامعہ دار الہدی اسلامک یونیورسٹی کا لوگوجامعہ دار الہدی اسلامک یونیورسٹی کا لوگوسانچہ:دار الہدی اسلامک یونیورسٹیسانچہ:سن تاسیس

دار الہدی اسلامک یونیورسٹی کی مرکزی بلڈنگ
**دار الہدی اسلامک یونیورسٹی** (Darul Huda Islamic University)جنوبی ہندوستان کی ایک عظیم الشان درسگاہ ہے۔ 
یہ یونیورسٹی ہندوستان کے صوبہ کیرلا کے ضلع ملاپرم کے شہر چماڈ میں واقع ہے۔ یونیورسٹی کی بنیاد 25 دسمبر، 1983 ء میں رکھی گئی‏ اور یونیورسٹی نے 26 جون، 1986ء\ 1406ھ میں کام کا آغاز کیا۔ دار الهدى یونیورسٹی اسلامی دنیا کی یونیورسٹیوں کے فیڈریشن کی ایک رکن ہے  اور یونیورسٹی کے چانسلر سید حیدر علی شهاب تنگل ہیں،  اور مفتئ اعظم کیرلا زين الدين مسليار معاون صدر  اور ڈاكٹر بهاء الدين محمد ندوي یونیورسٹی کے وائس چانسلر ہیں،

### بانیان کرام

جامعہ ہذا کو بنانے میں سب سے زیادہ جن تین برگزیدہ شخصیتوں کا نام ہے وہ حسب ذیل ہے:

دار الہدی اسلامک یونیورسٹی کی شاندار جامع مسجد
1۔ داکٹر یو باپوٹی حاجی

2۔ سی ایچ عیدروس مسلیار

3۔ ایم ایم بشیر مسلیار

#### وائس چانسلر

جامعہ دار الہدی اسلامک یونیورسٹی کو 2009ء میں اکاڈمی سے یونیورسٹی کا خطاب ملا۔ 2009ء سے لے کر کے 2016ء تک اس کے پرو چانسلر مفتی اعظم کیرلا زین العلماء شیخنا زین الدین مسلیار رحمہ اللہ تھے ۔ اس کے وائس چانسلر مفسر قرآن ڈاکٹر بہاء الدین ندوی ہے۔

##### جامعہ کا تعلیمی مرحلہ

جامعہ دار الہدی اسلامک یونیورسٹی مکمل 12 سال کا کورس فراہم کرتی ہے۔ جو درج ذیل مراحل پر مشتمل ہے:

1۔ سیکنڈری: پانچ سال

2۔ سینئر سیکنڈری: دو سال

3۔ ڈگری: تین سال

جامعہ دار الہدی اسلامک یونیورسٹی میں دستار فضیلت کا پروگرام
4۔ پوسٹ گریجوئیشن: دو سال

###### جامعہ دار الہدی سے منسلک مدارس

جامعہ دار الہدی اسلامک یونیورسٹی سے کیرلا کے تقریبا 28 مدارس منسلک ہیں اور بیرون کیرلا میں ایک شاخ اور آٹھ آف کیمپسس ہیں۔ اس سے منسلک مدارس کے نام درج ذیل میں ہے:

1۔ قوۃ الاسلام عربک کولیج ۔ ممبئی

2۔ اصلاح العلوم ۔ تانور، کیرلا

3۔ نہج الرشاد ۔ چامکالا(Chamakkala)، کیرلا

###### بیرون کیرلا کے آف کیمپسس

جامعہ دار الہدی اسلامک یونیورسٹی کے بیرون کیرلا آٹھ آف کیمپسس ہیں۔ جس کے نام حسب ذیل ہیں:

1۔ دار الہدی پنگنور آف کیمپس۔ آندھرا پردیش

2۔ دار الہدی آسام آف کیمپس ۔ آسام

3۔دار الہدی بنگال آف کیمپس۔ بنگال

4۔دار الہدی مڈنور آف کیمپس ۔ کرناٹک

حوالہ جات
---------

1. ↑  "ا رسمي وبسايٹ"۔ 10 جنوری 2019 میں اصل سے آرکائیو شدہ۔ اخذ شدہ بتاریخ 08 جون 2014  الوسيط `|url-status=` تم تجاهله (معاونت)
2. ↑  "یونیورسٹیوں کے فیڈریشن کے وبسايٹ"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 08 جون 2014  الوسيط `|url-status=` تم تجاهله (معاونت)
3. ↑  "رسمي وبسايٹ، چانسلر"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 08 جون 2014  الوسيط `|url-status=` تم تجاهله (معاونت)
4. ↑  "رسمي وبسايٹ، برو چانسلر"۔ 08 جنوری 2019 میں اصل سے آرکائیو شدہ۔ اخذ شدہ بتاریخ 08 جون 2014  الوسيط `|url-status=` تم تجاهله (معاونت)
5. ↑  "رسمي وبسايٹ، وايس چانسلر"۔ 06 جنوری 2019 میں اصل سے آرکائیو شدہ۔ اخذ شدہ بتاریخ 08 جون 2014  الوسيط `|url-status=` تم تجاهله (معاونت)
سر **کینتھ لنڈسے گرانٹ** (پیدائش: 10 فروری 1899ء) | (انتقال: 23 جنوری 1989ء) ٹرینیڈاڈ اور ٹوباگو کے بزنس مین، ٹیسٹ کرکٹ امپائر اور کرکٹ منتظم تھے۔

### ابتدائی زندگی اور کیریئر

لنڈسے گرانٹ پورٹ آف سپین کے کوئینز رائل کالج میں سکول گئے اور بعد میں کینیڈا میں یونیورسٹی کی تعلیم حاصل کی۔  انھوں نے 1926ء سے 1939ء تک بیومونٹ کپ میں جنوبی ٹرینیڈاڈ کے لیے غیر فرسٹ کلاس کرکٹ کھیلی۔  انھوں نے ایک ٹیسٹ میچ ، ویسٹ انڈیز کے خلاف امپائرنگ کی۔ انگلینڈ، 1930ء میں۔  ان کے چھوٹے بھائی جیک اور رولف نے 1930ء کی دہائی میں ویسٹ انڈیز کی ٹیسٹ ٹیم کی کپتانی کی۔ گرانٹ نے پہلی اور دوسری جنگ عظیم دونوں میں خدمات انجام دیں۔  اس نے اپنے بھائی فریڈ کی موت کے بعد 1946ء میں فیملی ٹریڈنگ فرم، ٹی گیڈس گرانٹ کی قیادت سنبھالی۔  وہ 1959ء سے 1970ء تک ویسٹ انڈیز کرکٹ بورڈ آف کنٹرول کے رکن رہے  انھیں 1956ء میں او بی ای سے نوازا گیا اور 1962ء میں نائٹ کا خطاب دیا گیا  ٹرینیڈاڈ اور ٹوباگو نے انھیں ان کی انسان دوستی اور رضاکارانہ سماجی کاموں کے لیے 1969ء میں چاکونیا گولڈ میڈل سے نوازا۔  اس نے 1988ء میں اپنی یادداشتیں، *ٹو لائیو ٹو لائیو، ٹو لائیو فار ایور: سر لنڈسے گرانٹ* کی یادداشتیں لکھیں۔

### انتقال

ان کا انتقال 23 جنوری 1989ء کو پورٹ آف اسپین، ٹرینیڈاڈ اور ٹوباگو میں 89 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* ٹیسٹ کرکٹ ایمپائرز کی فہرست

حوالہ جات
---------

1. ↑  Jack Grant, *Jack Grant's Story*, Lutterworth, Guildford and London, 1980, pp. 1–10.
2. ↑  "Miscellaneous Matches played by Kenneth Grant"۔ CricketArchive۔ اخذ شدہ بتاریخ 02 اپریل 2020
3. ↑  "Kenneth Grant"۔ ESPN Cricinfo۔ اخذ شدہ بتاریخ 06 جولا‎ئی 2013
4. 1 2 3  *Wisden* 1990, pp. 1202–3.
5. ↑  "T. Geddes Grant"۔ Caribbean History Archives۔ اخذ شدہ بتاریخ 02 اپریل 2020
6. ↑  *40 Years of National Awards*, Government Information Services, Morvant, 2009, p. 7.
7. ↑  "To live twice over, to live forever : memoirs of Sir Lindsay Grant"۔ WorldCat۔ اخذ شدہ بتاریخ 02 اپریل 2020
**عثمان بن عبدالرحمٰن بن عثمان بن عبید اللہ قرشی تیمی حجازی المدنی** ،آپ صحابی رسول صلی اللہ علیہ وسلم کے بیٹے ہیں۔ معاذ بن عبدالرحمٰن تیمی کے بھائی اور طلحہ بن عبید اللہ کے بھتیجے ہیں۔آپ مدینہ کے تابعی اور حديث نبوی راویوں میں سے ایک ہیں۔

### روایت حدیث

حضرت انس بن مالک رضی اللہ عنہ، ربیعہ بن عبد اللہ بن حدیر تیمی، عبد اللہ بن ملیکہ، ان کے والد عبدالرحمٰن بن عثمان تیمی اور محمد بن ابی بکر ثقفی، ان کے بھائی سے روایت ہے۔ معاذ بن عبدالرحمٰن تیمی اور یعقوب بن ابی یعقوب اس کی سند سے روایت ہے: ابراہیم بن محمد بن ابی یحییٰ اسلمی، سعید بن زیاد المؤذن، ضحاک بن عثمان خزاعی، ابو علقمہ عبد اللہ بن محمد فروی، عبدالمجید بن سہیل بن عبدالرحمٰن بن عوف، فلیح بن سلیمان اور محمد بن طحلاء اور محمد بن طلحہ بن عبدالرحمٰن تیمی، یحییٰ بن محمد بن طحلاء، ابوبکر بن ابی ملیکہ اور ابوبکر بن منکدر۔

#### جراح و تعدیل

امام ابو حاتم رازی اور حافظ ابن حجر عسقلانی نے ثقہ کہا ہے، امام ابن حبان نے "کتاب الثقات" ثقہ افراد کی کتاب میں ذکر کیا ہے اور ان سے امام بخاری نے اپنی صحیح، امام ابوداؤد اپنی سنن اور امام ترمذی نے اپنی جامع میں روایت کیا ہے۔

### وفات

آپ نے 74ھ میں وفات پائی ۔

حوالہ جات
---------

1. ↑  معلومات عن الراوي عبد الرحمن بن عثمان بن عبيد الله بن عثمان بن عمرو بن كعب بن سعد بن تيم بن مرة آرکائیو شدہ 2015-01-02 بذریعہ وے بیک مشین
2. ↑  معلومات عن الراوي عبد الرحمن بن عثمان بن عبيد الله بن عثمان بن عمرو بن كعب بن سعد بن تيم بن مرة آرکائیو شدہ 2015-01-02 بذریعہ وے بیک مشین
3. ↑  جمال الدين المزي ، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 19، ص. 424،
**حضرت مولانا عبد اللہ بہلوی ؒ** برصغیر پاک و ہند کے ایک اسلامی اسکالر اور دارالعلوم دیوبند کے جید علمائے کرام میں سے تھے ۔ وہ حکیم الامت حضرت مولانا اشرف علی تھانوی کے خلیفۂ مجاز تھے ۔ وہ شجاع آباد میں واقع خانقاہ بہلویہ کے بانی تھے

تاج الاولیاء سید العارفین حضرت مولانا عبد اللہ بہلوی یکم رمضان المبارک 1313ھجری بمطابق 1892ء کو بہلی شریف ملتان میں پیدا ہوئے ۔

جب آپ چار سال چار ماہ کے ہوئے تو آپ کے والد مولانا مسلم صاحب نے عالم باعمل سے دعا کرائی اور سید السادات سید قادر بخش کی خدمت میں قاعدہ شروع کروایا۔

گیارہ سال کی عمر تک آپ نے قرآن مجید حفظ ،پرائمری اور فارسی کی کتاب تحفۃ الاحرار تک کی تعلیم سید قادر بخش سے حاصل کی

پھر صرف ،شرح جامی،منطق شرح تہذیب ،نورالانوار اور شرح وقایہ تک استاذ الکل مولانا عبد الرحمن صاحب سے تین سال کے عرصے میں یہ کتابیں پڑھیں

"ہدایہ حسامی،عبدالغفور،تکملہ، مشکوۃ شریف اور قطبی "ثانی سیبوائے،عالم الاصول والفروغ مولانا غلام رسول پونٹوی کی خدمت بابرکت میں پڑھا

پھر دار العلوم دیوبند تشریف لے گئے اور وہاں پر شیخ الہند مولانا محمود الحسن دیوبندی سے ترمذی شریف پڑھی پھر شیخ الہند اسیر مالٹا ہو گئے اور باقی سہ ستہ کی کتاب اور ترمذی شریف کا بقایا حصہ مولانا انور شاہ کشمیری ،سید اصضر حسین شاہ صاحب اور مولانا شبیر احمد عثمانی سے پڑھا

فراغت کے وقت علامہ انور شاہ کاشمیری نے اپنے سر سے دستار اتار کر مولانا عبداللہ بہلوی کو پہنائی جو آج بھی ان کی خانقاہ میں موجود ہے

  

دارلعلوم دیوبند سے واپسی کے بعد آپ نے فلسفہ کی تعلیم مولانا امیر دامانی سے حاصل کی

اور دورہ تفسیر قرآن پاک آپ نے امام الاولیاء مولانا احمد علی لاہوری ،مولانا حسین علی واں بھچراں اور امام الانقلاب مولانا عبید اللہ سندھی سے پڑھا

روحانی فیض
آپ مولانا امیر دامانی کے اجل خلفاء میں ہیں مولانا دامانی نے آپ کو آٹھوں سلسلوں میں خرقہ خلافت عطا کیا۔مولانا پیر فضل علی قریشی اور مولانا امیر علی گجراتی نے آپ کو سلسلہ قادریہ مجددیہ میں خلافت عطا فرمائی۔مولانا آغا عمر جان چشموی نے آپ کو خلافت عطا فرمائی اور مقام مشرب محمدی عطا فرمائی۔اپ کو مولانا حسین علی واں بھچراں ،صوفی عمر جی گجراتی ،مولانا تاج محمود آمروٹی ،حکیم الامت مولانا اشرف علی تھانوی اور بانی رکن تحریک ریشمی رومال خلیفہ غلام محمد دینپوری نے بھی اجازت و خلافت سے نوازا۔

خاندان
مولانا عبد اللہ بہلوی نے تین شادیاں کی پہلی اہلیہ محترمہ شادی کے ایک سال بعد داعی اجل کو لبیک کہ گئی۔دوسری اہلیہ سے آپ کے جانشین خواجہ عزیز احمد بہلوی پیدا ہوئے اور تیسری اہلیہ محترمہ سے دو بیٹے مولانا عبدالحئی بہلوی اور مولانا ہاشم بہلوی پیدا ہوئے۔اپ کے دامادوں میں شیخ الحدیث جامعہ مخزن العلوم خانپور و مدرسہ اشرف العلوم شجاع آباد مولانا عبد الحمید بہلوی شامل ہیں جو قائد جمعیت مولانا عبداللہ درخواستی کے بھی داماد ہیں اور دوسرے داماد امام الصرف و النحو مولانا اشرف شاد صاحب بھی شامل ہیں

وفات
آپ 22محرم الحرام 1399ہجری بمابق 1978کو اپنے چھوٹے بیٹے مولانا عزیز احمد بہلوی کو اپنے مسند پر بٹھانے کے بعد اس دنیا سے رخصت ہوئے
آپ کا مزار آپ کے مدرسہ اشرف العلوم و خانقاہ بہلویہ کی مسجد کے احاطہ میں ہے

۔

حوالہ جات
---------

1. ↑  "وہ آپ اپنی مثال تھے"۔ Nawaiwaqt۔ 29 جون، 2020  تحقق من التاريخ في: `|date=` (معاونت)
**الفریڈ لیونارڈ گبسن** (13 فروری 1912 - 28 جون 2013) جمیکا میں پیدا ہونے والا انگلش کرکٹ کھلاڑی تھا۔ گبسن دائیں ہاتھ کے بلے باز تھے۔ 13 فروری 2012 کو، وہ 100 سال کی عمر تک پہنچنے والے 15ویں سابق فرسٹ کلاس کھلاڑی اور ایسا کرنے والے 5ویں کاؤنٹی کرکٹ کھلاڑی بن گئے۔ ڈیون، جمیکا میں پیدا ہوئے، جہاں انھیں کیلے کے باغات کے مینیجر نے کرکٹ سکھائی اور ایک بار جارج ہیڈلی پر مشتمل ایک میچ میں کھیلا۔ گبسن ایک دوست کے ہمراہ 1944 میں انگلینڈ چلا گیا، جہاں اس نے رائل ایئر فورس میں شمولیت اختیار کی اور دوسری جنگ عظیم کے بعد کے مراحل میں لیسٹر شائر میں میلٹن موبرے کے قریب تعینات رہتے ہوئے سروس دیکھی۔ جنگ کے بعد، لیسٹر شائر کاؤنٹی کرکٹ کلب کے سیکرٹری سیسل ووڈ کو فرسٹ کلاس کرکٹ کی بحالی کے لیے ایک ٹیم بنانے کا ٹاسک دیا گیا، گبسن نے 1945 میں نارتھمپٹن ​​شائر اور ناٹنگھم شائر کے خلاف دوستانہ ایک روزہ میچوں میں ووڈ کو متاثر کیا۔ انھیں موقع کی پیشکش کی گئی۔ 1946 میں لیسٹر شائر کے لیے کھیلنے کے لیے، یونیورسٹی پارکس میں ہیڈنگلے اور آکسفورڈ یونیورسٹی میں کاؤنٹی چیمپئن شپ میں یارکشائر کے خلاف دو فرسٹ کلاس کھیلے۔ اس نے اپنے دو میچوں میں 5.66 کی اوسط سے، 11 کے اعلی اسکور کے ساتھ مجموعی طور پر 17 رنز بنائے۔ 1946 کے سیزن کے وسط میں ایک کار حادثے میں اسے بازو اور سر میں چوٹیں آئیں اور کاؤنٹی کی طرف سے دوبارہ منسلک نہیں کیا گیا۔ بعد میں اس نے ایک انگریز خاتون سے شادی کی اور رولز رائس کے ٹیکنیشن کے طور پر کام کیا۔ گبسن کو انگلینڈ میں کونسلر کے طور پر منتخب ہونے والے پہلے سیاہ فام افراد میں سے ایک کے طور پر بھی جانا جاتا ہے جب وہ مقامی کونسل میں Mountsorrel کی نمائندگی کے لیے منتخب ہوئے تھے۔ گبسن کا انتقال 28 جون 2013 کو منٹن، رٹلینڈ کے ایک نرسنگ ہوم میں ہوا۔ اپنی موت کے وقت وہ سیرل پرکنز کے بعد دوسرے سب سے زیادہ عمر رسیدہ کاؤنٹی کرکٹ کھلاڑی تھے۔
شاعر (اردو ، براہوئی، بلوچی) ، نثر نگار ، کالم نگار۔ادیب ، ادب دوست ۔

پیدائش
------

6 فروری 1974ء کو محمد اسلم کے ہاں پیدا ہونے والے منظور احمد خلقی تین بھائیوں اور سات بہنوں میں بھائیوں میں منجھلے ہیں

تعلیم
-----

آپ کے پرائمری کی تعلیم گورنمنٹ پرائمری اسکول بارنس روڈ ( موجودہ عملدار روڈ) سے حاصل کی مڈل اور میٹرک گورنمنٹ ہائی اسکول مسلم آباد ( موجودہ شفیق احمد شہید اسکول) تیل گودام سے کیا ۔
ایف اے بلوچستان بورڈ آف انٹر میڈیٹ اینڈ سیکنڈری سے بی اے بلوچستان یونیورسٹی کوئٹہ سے کیا ایم اے براہوئی بھی بلوچستان یونیورسٹی سے کیا ۔

عملی زندگی
----------

عملی زندگی کا آغاز شعبہ درس و تدریس سے نیو کروٹ آباد پرائمری اسکول سے سرکاری ملازمت بطور جے وی ٹیچر کیا
اور آج بھی درس و تدریس سے منسلک ہیں ۔

ادبی زندگی
----------

لکھنے لکھانے کا آغاز بطور نثر نگار، کالم نگار روزنامہ آساپ کوئٹہ سے کیا اردو سے براہوئی اور بلوچی زبان میں تراجم کا بہت کام کیا ہے جبکہ بلوچی اور براہوئی زبان سے اردو زبان میں جبکہ پنجابی سے اردو زبان میں تراجم کا کام بھی کر رہے ہیں تاکہ ہماری یہ معاشرتی زبانیں پیار و محبت کی ایک لڑی میں پروئی جا سکیں ۔
جبکہ بلوچی اور براہوئی زبان میں تخلیقی کاوشیں جاری ہیں خصوصا صنف افسانہ پر مہارت ہونے کی بنیاد پر کئی افسانے صفحہ قرطاس پر منتقل کر چکے ہیں۔اس کے علاوہ اردو زبان میں تحقیق کا کام محسن ادبا پروفیسر سید خورشید افروز سے متاثر ہو کر رہے ہیں ۔
اب تک ان کے جو مقالے بہت زیادہ مقبول ہوئے ہیں ان میں عرفان الحق صائم ، پروفیسر حسین بخش ساجد،ڈاکٹر عبد الرشید آزاد، ڈاکٹر عبد الرحمن براہوئی۔سید خورشید افروز بنت بلوچستان محترمہ صدف غوری صاحبہ، ڈاکٹر صلاح الدین مینگل کی شخصیت پر لکھے گئے ہیں ۔
آج کل ڈاکٹر عبد الرحمن براہوئی کی کتاب توریت مقدس، انجیل مقدس، زبور مقدس اور قرآن مجید درثنائے حضرت محمد صلی اللہ علیہ وسلم پر تفصیلی کام کر رہے ہیں۔پروفیسر خدائیداد گل کی معروف براہوئی کتاب صد گنج کو اردو اردو زبان کا پیرہن دے رہے ہیں۔
یاد رہے کہ منظور احمد خلقی 2011ء سے ادبی دیوان بلوچستان(ادب) پاکستان کے رکن بنے اور 2012ء میں چیف آرگنائیزر کے طور پر کام کرنا شروع کیا اور آج تاحال 2022ء تک ان دس سالوں میں ان کے کریڈیٹ پر سینکڑوں کامیاب مشاعرے، علمی مباحثے، ادبی تقریبات، بچوں کے ادب پر سیمینار، فیض احمد فیض کی شخصیت پر( یوں فیض) اور حضرت علامہ محمد اقبال کے یوم ( یوم اقبال) پر نہایت کامیاب پروگرام منعقد کراوئے ہیں۔اس کے علاوہ آپ پاکستان رائٹرز گلڈ بلوچستان کے صوبائی ایگزیکٹو کمیٹی کے ارکان بھی ہیں اور اس پلیٹ فارم سے بھی کامیاب مشاعرے اور تقریبات منعقد کرا چکے ہیں ۔
ان کی اب تک تین کتابیں قلمی نسخے کی صورت میں مکمل ہو چکی ہیں لیکن مالی استعداد نہ ہونے کی وجہ سے شائع نہیں ہوئیں ۔
جبکہ اردو براہوئی اور بلوچی تینوں زبانوں میں شاعری بھی کرتے ہیں آپ نے اردو میں استاد الشعرا محمد انوربھٹی
براہوئی میں غلام مصطفی صالح اور بلوچی میں اپنے کزن نامور شاعر عزیز ریحان سے اصلاح لی ہے ۔

حوالہ جات
---------

تحریر \*\*\*\*ڈاکٹرعبدالرشید آزاد چیرمین ادبی دیوان بلوچستان (ادب )پاکستان \*\*\*\*۔
**مومن خان مومن** (پیدائش:1800ء— وفات: 14 مئی 1851ء) دبستان دہلی سے تعلق رکھنے والے اردو زبان کے مشہور شاعر اور اسد اللہ خاں غالب کے ہم عصر تھے۔

سوانح
-----

مومن خان نام اور مومن تخلص تھا۔ والد کا نام غلام نبی خاں تھا۔ مومن کے دادا سلطنت مغلیہ کے آخری دور میں شاہی طبیبوں میں داخل ہوئے اورحکومت سے جاگیر بھی حاصل کی۔

### ولادت

مومن 1800ء کو دہلی میں پیدا ہوئے ان کے والد کو شاہ عبدالعزیز محدث دہلوی سے بہت عقیدت تھی۔ چنانچہ شاہ صاحب موصوف نے ہی مومن خاں نام رکھا۔ گھر والوں کو یہ نام ناپسند تھا اسی لیے انھوں نے آپ کا نام حبیب اللہ رکھنا چاہا لیکن آپ نے شاہ عبدالعزیز صاحب ہی کے نام سے نام پایا۔

### ذہانت

مومن بچپن ہی سے ذہن طبع تھے۔ حافظہ بہت اچھا تھا۔ چنانچہ عربی و فارسی، طب، نجوم اور موسیقی میں جلدی کمال حاصل کر لیا۔ اصناف شاعری میں قصیدہ، رباعی،واسواخت، غزل، ترکیب بند، مثنوی سبھی پر طبع آزمائی کی ہے۔

### دلی سے الفت

دلی سے پانچ مرتبہ باہر نکلے مگر وطن کی محبت نے اپنی طرف کھینچ لیا۔ مومن نہایت آزاد مزاج، قانع اور وطن پرست تھے۔ امراوء اور روساء کی خوشامد سے انھیں سخت نفرت تھی۔ یہی ان کے کریکٹر کی ایک نمایاں خصوصیت تھی۔

مجموعۂ کلام
-----------

مومن کی یادگار ایک دیوان اور چھ مثنویاں ہیں۔

### شاعری کی خاصیت

مومن کی جنسی توانائی کا اظہار عملی زندگی سے ہی نہیں بلکہ کلام سے بھی ہوتا ہے۔دبستان لکھنؤ کے شعرا کے برعکس انھوں نے جنس نگاری کو فحش اور ابتذال سے بچا کر صحت مند حدود میں رہنے دیا۔ بیشتر اشعار میں روایت یا مفروضات کم ہیں اور ذاتی تجربات زیادہ، اسی لیے شاعری میں عاشق کا تصور ابھرتا ہے وہ میر تقی میر کی خود سپردگی اور خاکساری، لکھنوی شعرا کی ہوسناکی اور کجروی اور غالب کی نرگسیت اور خود پسندی سے قطعی مختلف ہے۔ مومن کا عاشق واضح طور پر ہرجائی ہے۔ ان کا یہ شعر عاشق کے تمام فلسفہ حیات کا نچوڑ ہے۔

ہم بھی کچھ خوش نہیں وفا کرکے  

تم نے اچھا کیا نباہ نہ کیا

یہ وہی انداز ہے جس نے داغ دہلوی کے پاس جاکر رنڈی بازی کی صورت اختیار کر لی۔ اگر خالص جنس نگاری کے لحاظ سے دیکھیں تو مومن غالب سے بڑھ جاتے ہیں۔ صرف اشعار کی تعداد کے لحاظ سے ہی نہیں بلکہ شدت اور وارفتگی میں بھی غالب کے ہاں بعض اوقات جنس کو مزاح وغیرہ سے کیمو فلاج کرنے کا رجحان ملتا ہے۔ لیکن مومن کا انداز کسی حقیقت نگار کا ہے۔ البتہ رشک میں دونوں کا یکساں حال ہے۔ یہی نہیں بلکہ مومن نے آواز سے اپنی خصوصی جنسی دلچسپی کا اظہار بھی کیا۔ اسی طرح بعض ملبوسات اورزیورات سے وابستہ جنسی تلازمات بھی ابھارے گئے ہیں اور ایسی غزلوں کی بھی کمی نہیں جن میں واضح طور پر ایسے اشارات کیے کہ کسی مخصوص ہستی کی جھلک دیکھنے پربھی اتنا اندازہ لگانا دشوار نہیں رہتا کہ خطاب صنف مخالف سے ہے اور لاجنس شاعری کے اس دور میں یہ بہت بڑی بات ہے۔

وفات
----

1851ء میں اپنے کوٹھے سے گر کر وفات پائی۔

حوالہ جات
---------

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 30829313
* ایل سی سی این: n80013612
* آئی ایس این آئی: 0000 0001 1440 7555
* جی این ڈی: 143525689
* ایس یو ڈی او سی: 086846272
* بی این ایف: cb16558714f (data)
* BIBSYS: 90543418
* MusicBrainz: 22a4664a-3750-4683-8c09-8e37b5b609bf
* CiNii: DA14953822

 |







1. 1 2  ایف اے ایس ٹی - آئی ڈی:  — بنام: Momin Khan — اخذ شدہ بتاریخ: 9 اکتوبر 2017
**ناطق گلاؤٹھوی** (پیدائش: 11 نومبر 1886ء — وفات: 27 مئی 1969ء) اردو زبان کے ایک شاعر اور مشہور اردو شاعر داغ دہلوی کے شاگرد تھے۔

سوانح
-----

ناطق 11 نومبر 1886ء کو کامٹی میں پیدا ہوئے۔ اصل نام سیدابوالحسن تھا مگر ناطق گلاؤٹھوی کے نام سے شہرت پائی۔ ناگپور شہر میں ناطق کے آبا و اجداد آباد تھے۔ اِن کے بزرگ احمد شاہ ابدالی کے ساتھ ہندوستان آئے تھے۔ ناطق کے دادا سید غلام غوث وکالت کے پیشے سے وابستہ تھے اور اِسی سلسلے میں مدتوں میرٹھ میں مقیم رہے۔ پھر خانداان نے گلاؤٹھی، ضلع میرٹھ میں سکونت اِختیار کرلی اور یہاں اِس خاندان کی کافی بڑی جائداد اور زمینداری تھی۔ ناطق کے والد سید ظہورالدین نے تجارت کو بطور پیشے کے اپنایا۔ وہ وسیع پیمانے پر لکڑی کا کاروبار کرتے تھے۔ اِسی سلسلے میں وہ کامٹی میں سکونت پزیر تھے کہ ناطق کی پیدائش ہوئی۔ ناطق کے والد سید ظہورالدین کا انتقال 1905ء میں ہوا۔

### تعلیم

ناطق کی تعلیم اُس زمانے کے مطابق گھر پر ہی ہوئی۔ قدرتاً فارسی زبان اور عربی زبان پر خاص توجہ رہی۔ اُنہوں نے دونوں زبانوں کی تکمیل دار العلوم دیوبند میں کی۔آخری دورۂ حدیث شیخ الہند مولانا محمودالحسن دہلوی سے پڑھا۔ وہیں طب بھی اُن کے برخوردار حکیم احمد حسن عرف حکیم بڈن سے حاصل کی۔ بعد ازاں ناطق روزمرہ کے کام کاج کے لیے انگریزی زبان سے بھی اپنے طور پر واقفیت حاصل کرتے رہے۔

### سخن گوئی

ناطق نے خالہ زاد بھائی سید معشوق حسین اطہرہاپوڑی کے مشورے سے سخن گوئی کا آغاز کیا مگر اُن سے صلاح و مشورہ نہیں لیا۔ شعرگوئی کے لیے ناطق نے بیان ویزدانی مرحوم (متوفی 1900ء) کی شاعری کا انتخاب کیا جو اُساتذہ وقت میں درجہ خاص کے استاد تھے، لیکن چند ماہ بعد ہی وہ انتقال کرگئے۔ اِسی زمانے میں امیر مینائی بھی فوت ہو گئے۔ اتفاق سے ناطق کو داغ دہلوی کے دو دِیوان گلزارِ داغ اور آفتابِ داغ ہاتھ لگے۔ اُنہیں دیکھا تو یہ داغ دہلوی کے ایسے گرویدہ ہوئے کہ تھوڑے ہی دِنوں میں داغ دہلوی سے خط کتابت کے ذریعہ سے تلمذ اختیار کر لیا۔ بعض اصحاب نے اُنہیں جلال لکھنوی کی شاگردی اختیار کرنے کا مشورہ دیا مگر وہ داغ دہلوی کی بجائے کسی کے شاگرد نہ ہوئے۔ناطق نے مشق سخن، غور و فکر سے خود درجہ اُستادی حاصل کر لیا۔

وفات
----

ناطق کی اواخر عمر کسمپرسی میں گذری۔ اولاد میں چھ بچے ہوئے، تین بیٹیاں اور تین بیٹے مگر سب ناطق کی زندگی میں ہی چل بسے۔ چار بچے تو کمسنی میں ہی فوت ہو گئے تھے۔ ایک لڑکا اور ایک بیٹی گھربار والے ہوکر دنیا سے رخصت ہوئے۔ صدمات ذہنی و جسمانی نے اُنہیں کہیں کا نہ چھوڑا، چھ مہینے تک بستر پر پڑے پڑے ہڈیوں کا ڈھانچہ بن گئے تھے۔ اعضا بیکار ہو گئے اور حافظہ رخصت ہو گیا۔ نقل و حرکت تک معذور ہوچکے تھے۔ سلسل البول کا مرض لاحق ہوا اور حبس بول کے مرض کی شکایت پیدا ہو گئی۔ علاج کے لیے اسپتال داخل کروایا گیا۔ جب افاقہ ہوا تو گھر پر آگئے۔ گھر پر علاج جاری رہا مگر کمزور ہو گئے تھے ۔26 مئی 1969ء کی شام حالت تشویشناک ہو گئی اور زبان بند ہو گئی۔ نصف شب کے وقت آخری ہچکی لی اور دنیا سے رخصت ہو گئے۔



1. ↑
2. ↑  مالک رام: تذکرہ معاصرین، جلد 1، صفحہ 117/118۔ مطبوعہ دہلی
3. ↑  مالک رام: تذکرہ معاصرین، جلد 1، صفحہ 120۔ مطبوعہ دہلی
**جاد**  (عبرانی: גד) ایک پیغمبر ہیں جن کا تذکرہ تنک اور یوسیفس کی تحریروں میں آیا ہے۔ وہ بنی اسرائیل کے مشہور بادشاہ اور پیغمبر داؤد کے ذاتی ابنیاء میں سے ایک تھے۔ تلمود کی روایات کے مطابق ان کے کچھ ملفوظات کتاب سموئیل میں مذکور ہیں۔ سب سے پہلے ان کا تذکرہ سموئیل اول 22: 5 میں آیا ہے جس میں وہ داود کو موآب کی پناہگاہ سے یہودیہ کے جنگلوں کی طرف لوٹنے کا مشورہ دیتے ہیں۔

جاد کا دوسرا تذکرہ سموئیل دوم 24: 11-13 میں آیا ہے جب داود اسرائیل اور یہودیہ کے لوگوں کی مردم شماری کے تعلق اپنی خطا کا اقرار کرتے ہیں، پھر خدا جاد کو داود کی طرف اپنا پیغام لیکر بھیجتے ہیں کہ تین سزاؤں میں کسی ایک کو اپنے لیے منتخب کر لیں۔ 
جاد کا آخری تذکرہ کتاب سموئیل کے 24: 18 میں ملتا ہے جب داود سزا کے طور پر وبا کا انتخاب کرتے ہیں۔ چنانچہ خد وبا نازل کر دیتا ہے جس میں 70 ہزار جانیں جاتی ہیں۔ اسی دوران میں جاد داود کے پاس آتے ہیں اور ان کو کہتے ہیں کہ خدا کے لیے ایک قربان گاہ بنائیں۔ قربان گاہ کی جگہ یبوسی اروناہ کی کھلیان خدا خود منتخب کرتا ہے۔ اسی جگہ سے خدا کی عبادت کی جاتی ہے اور پھر سزا وبا کو روک دیتا ہے۔ بعد میں سلیمان اسی جگہ کو اپنے ہیکل سلیمانی کے لیے منتخب کرتے ہیں۔

تواریخ 21: 18 میں مذکور ہے کہ جاد نے خداوند کے فرشتہ کے ساتھ مقابلہ آرائی کی ہے۔
حلحول میں جاد کا مقبرہ موجود ہے۔

تواریخ جاد
----------

تواریخ جاد یا جاد کے الفاظ یا ان کی روایات تواریخ اول میں مذکور ہیں اور عموما گم شدہ کتب میں اس کو بھی شمار کیا جاتا ہے۔

حوالہ جات
---------

1. ↑  Apologetics Press, The Canon and Extra-Canonical Writings، 2003
2. ↑  See also Josephus, *Antiquities*، 7:13,4
3. ↑  *Burial Places of the Fathers*، published by Yehuda Levi Nahum in book: *Ṣohar la-ḥasifat ginzei teiman* (Heb. **צהר לחשיפת גנזי תימן**)، Tel-Aviv 1986, p. 253 (Hebrew)

| * د
* ب
* ت
عبرانی بائبل میں انبیاء |
| --- |
| قبل از کاہن | 
* *ہابیل*
* *قینان*
* *حنوک*
* *نوح (ربیوں کی تحریروں میں)*

 |
| کاہن / کاہنہ | 
* ابراہیم
* اسحاق
* یعقوب
* *یوسف*
* *سارہ*
* *ربقہ*
* *راحیل*
* *لیاہ*

 |
| توریت میں اسرائیلی انبیاء | 
* موسیٰ (ربیوں کی تحریروں میں)
* ہارون
* مریم (ہمشیرہ موسیٰ)
* الداد و مداد
* فینحاس

 |
| سابق انبیاء کا تذکرہ | 
* یوشع
* دبورہ نبیہ
* *جدعون*
* *عیلی*
* *القانہ*
* *حنہ*
* *ابیگیل*
* سموئیل
* جاد
* ناتہن
* داؤد
* سلیمان
* یدوتون
* اخیاہ
* ایلیاہ
* الیشع
* سمعیاہ
* عیدو
* حنانی
* ایہود
* میکایاہ
* یحزی ایل
* الیعزر
* زکریا بن یہویدع
* خلدہ/حلدہ

 |
| بڑے پیغمبر | 
* یسعیاہ (ربیوں کی تحریروں میں)
* ارمیاہ
* حزقی ایل
* دانی ایل (ربیوں کی تحریروں میں)

 |
| چھوٹے پیغمبر | 
* ہوسع
* یول
* آموس
* عبدیاہ
* یونس (ربیوں کی تحریروں میں)
* میقاہ
* ناحوم
* حبقوق
* صفنیاہ
* حجی
* زکریا بن برخیا
* ملاکی

 |
| نوحیت | 
* *بعور*
* بلعم
* *ایوب (ربیوں کی تحریروں میں)*

 |
| دیگر | 
* *آموص*
* *بیری ھتی*
* *باروخ بن نيريا*
* *اجور*
* اوریاہ
* *بیزی*
* *مردکی*
* *آستر (ربیوں کی تحریروں میں)*
* عدود
* عزرا

 |
| *ترچھے* لکھائی ان کے لیے استعمال کی گئی ہے جسے تمام نے پیغمبر نہیں مانا۔ |
**قاری زبید رسول** پاکستان کے مشہور و معروف نعت خواں گذرے ہیں۔انھیں شہید نعت کے لقب سے شہرت ملی ہے۔

ولادت
-----

قاری زبید رسول 1954ء کو ہارون آباد ضلع بہاولنگر پنجاب پاکستان میں مولوی محمد اسماعیل کے ہاں پیدا ہوئے ہوئے جو جو منڈی میں میں آڑھت کا کام کرتے تھے تھے ان کا نمبر ہر چار بھائیوں میں تیسرا تھا

تعلیم
-----

ابتدائی تعلیم رضویہ اسلامک اسکول ہارون آباد سے حاصل کی دار العلوم رضویہ غوثیہ میں حفظ و قرأت کی تعلیم کے لیے داخل ہوئے یے قرأت کی طرف رغبت زیادہ تھی حفظ کی طرف توجہ کم تھی قراءۃ کے لیے قاری غلام رسول کے ادارے میں لاہور داخلہ لیا لیکن یہ تعلیم ادھوری چھوڑ کر ہارون آباد بعد واپس آگئے ۔

سلسلہ بیعت
----------

ان کے والد سید اسماعیل شاہ صاحب کرمانوالہ کے بیعت تھے انھوں نے بھی بچپن ہی سے بیعت کی تھی مرشد کے آستانہ پر نعت پڑھتے مرشد گرامی نے ان کے والد کو کہا تھا یہ تیرا نام روشن کریگا اسے نعت پڑھنے دیا کرواللہ کی دی ہوئی خوبصورت آواز اور مرشد کی نگاہ کا اثر ان کی نعت خوانی میں جھلکتا ہے۔

نعت پہچان
---------

ان کی خوبصورت آواز سن کر لحن داؤدی کے معنی منکشف ہونے لگتے جب نعت پڑھتے سارا شہر امڈ آتا حسانُ العصر حضرتِ الحاج محمد علی ظہوری نے اپنی شاگردی میں لیا جنھوں نے فروغِ حمد ونعت نعت کے مشن کے لیے بیمثال کام کیا.قاری زبید رسول شہید کے استاد گرامی الحاج محمد علی ظہوری قصوری قاری زبید رسول کے متعلق فرما رہے تھے کہ مجھ سے اگر اللہ نے پوچھا کہ ظہوری تم نے دنیا میں کیا کیا ہے؟اگر اور کوئی جواب نہ دے پایا تو اتنا ضرور کہوں گا کہ میں نے تیرے محبوبﷺ کا ایک ثناءخوان تیار کیا ہے جس پر مجھے ناز ہے اسی لیے آپ کو "فخرِ ظہوریؒ" بھی کہا جاتا ہے جو قاری صاحبؒ کے لیے بڑا اعزاز ہے۔
حضرتِ حفیظ تائبؒ کے مشکل کلام کو خوبصورت انداز میں آسان بنا کر پڑھنے کا فن انہی کو حاصل تھا

وفات
----

ملتان سے ہارون آباد جاتے ہوئے راستے میں سڑک پر کھڑے ٹرالے کے نیچے گھس گئی گیجس کے نتیجے میں 22 فروری 1990ء کو شہادت پائی ۔ ایک بیٹا اور تین بیٹیاں چھوڑیں

کلام
----

* مشہور کلام جو آپ نے پڑھے
* پیکر دلربا بن کے آیا۔
* وچھوڑے دے میں صدمے روز جھلاں یا رسول اللہﷺ
* جند مُکدی مُکدی مُک چلی
* بڑی امید ہے سرکار قدموں میں بلائیں گے،
* واحسن منک لم تر قط عینی،

حوالہ جات
---------

1. ↑  کاوان نعت صفحہ 194 ادارہ کاروان نعت لاہور
2. ↑  حضور و سرور،ص 198،ارسلان احمد ارسل، ارفع پبلشرزلاہور، 2011،
عالم دین

پیدائش
------

مولانا زکریا زاہد ضلع قصور کے گاؤں بازید پور میں 1953ء میں پیدا ہوئے.

تعلیم
-----

مارچ 1965ء تک گاؤں ہی میں پرائمری تک تعلیم حاصل کی .1968ء میں مختلف دینی مدارس میں دینی تعلیم کے لیے رخ کیا. اسی دوران میٹرک اور ادیب عربی کے امتحانات پاس کیے. 1974ء میں جامعہ سلفیہ فیصل آباد سے ثانویہ عامہ کی سند حاصل کی.

عملی زندگی
----------

2 جنوری 1982ء میں مملکت سعودیہ عرب کے اشاعتی و تبلیغی ادارے مکتب الدعوۃ والارشاد میں ملازمت اختیار کرلی. اسی دوران بی اے, وفاق المدارس اور عربی فاضل کا امتحان پاس کیا. اپریل 1987ء تک اسی ادارے سے وابستہ رہے. اس کے بعد سعودی وزارت عدل میں بحیثیت مترجم تعینات ہو گئے۔

8 سال بعد 1994ء میں وطن واپس لوٹے اور 1995ء میں جنوبی لاہور میں وی آئی پی اسکول کی بنیاد رکھی. مصروفیات کے باعث ادارے کو تین سال ہی وقت دے سکے بعد میں ادارہ سٹاف کے سپرد کرکے ترجمہ و تصنیف میں مشغول ہو گئے۔

20 ستمبر 2012 ء میں دوبارہ وطن واپس لوٹ آئے. لاہور کی لیڈز یونیورسٹی سے ڈاکٹریٹ کی ڈگری حاصل کی.

تصانیف
------

2007ء میں تجارتی وزٹ کے لیے سعودیہ تشریف لے گئے اس دوران بہت سی کتب کے تراجم کیے ,اسی دوران سعودی وزارت الشئون الاسلامیہ کے تحت کام کرنے والے ادارے محافظ ینبع /منطقۃ المدینہ المنورۃ کے المکتب التعاونی للدعوۃ الارشاد وتوعیۃ الجالیات کے مدیر و نائب تعینات ہو گئے۔

مولانا زکریا زاہد نے تفسیر السعدی, موطأ امام مالک, جامع الترمذی اس درجہ کی دیگر کتب کے تراجم کیے اور 50 سے زائد کتب تصنیف کیں جن میں سے بعض کے انگلش تراجم بھی شائع ہوئے،

وفات
----

7 جون 2020ء کو لاہور میں وفات پائی ،
پشتونخوا ملی عوامی پارٹی کے چیئرمین اور پشتون قوم پرست رہنماء محمود خان اچکزئی 1948ء میں ضلع قلعہ عبداللہ کی تحصیل گلستان کے گاؤں کلی عنایت اللہ کاریز میں عبدالصمد خان اچکزئی کے گھر پیدا ہوئے۔

محمود خان اچکزئی نے ابتائی تعلیم گورنمنٹ پرائمری سکول عنایت اللہ کاریز قلعہ عبد اللہ اور گورنمنٹ سپیشل ہائی سکول کوئٹہ سے حاصل کی۔ سائنس کالج کوئٹہ سے ایف ایس سی کرنے کے بعد مزید تعلیم حاصل کرنے کے لیے پشاور چلے گئے جہاں انھوں نے یونیورسٹی آف انجینئرنگ اینڈ ٹیکنالوجی پشاور سے 1971ء میں بی ای میکینکل انجینئری کی ڈگری حاصل کی ۔

عملی سیاست
----------

  

محمود خان اچکزئی نے سیاست کا آغاز اپنے والد خان عبد الصمد خان اچکزئی کی شہادت کے بعد شروع کی جو پشتونخوا ملی عوامی پارٹی کے چیئرمین تھے۔ عبد الصمد خان کی شہادت کے بعد محمود اچکزئی کو اس پارٹی کا سربراہ منتخب کیا گیا۔ وہ 2 فروری 1974ء کو ضمنی انتخاب میں بلوچستان صوبائی اسمبلیکے رکن بنے۔ اس کے علاوہ وہ قلعہ عبداللہ اور کوئٹہ سے کئی مرتبہ قومی اسمبلی کے رکن بھی منتخب ہو چکے ہیں۔

محمود خان اچکزئی پشتون، سندھی اور بلوچ قوم پرست جماعتوں کے اتحاد پونم اور آل پارٹیز ڈیموکریٹک موومنٹ(اے پی ڈی ایم) کے چیئرمین بھی رہ چکے ہیں۔ ان کی جماعت پشتونخوا ملی عوامی پارٹی نے 2008ء کے انتخابات کا احتجاجا بائیکاٹ کیا ۔

حوالہ جات
---------
**اڈیپس** (انگریزی: Oedipus)،یونانی دیو مالا کا ایک المیہ کردار ہے۔ لئیس شاہ تھیبس کا بیٹا۔ جو اپیکاسٹا کے بطن سے پیدا ہوا۔ بعد کے مصنفین نے اپیکاسٹا کو جاکاسٹا سے تعبیر کیا ہے۔ لئیس کو ڈلفی کی پش گوئی سے معلوم ہوچکا تھا کہ کہ اُس کا بیٹا اسے مار ڈالے گا۔ لہٰذا جب اڈییپس پیدا ہوا تو اس کے پاؤں میں زنجیر ڈال کر کوہ کیتھرن کی چوٹی پر چھوڑ آیا۔ اڈیپس کو دیوتاؤں نے بچا لیا اور کورنتھ کے بے اولاد بادشاہ پولی بس نے اُسے گود لے لیا۔ اتفاقاً کسی مقام پر لیئس سے اُس کی مڈبھیڑ ہو گئی اور معمولی تکرار کے بعد اس نے اپنے باپ کو قتل کر دیا۔ پھر وہ تھیبس آیا اور سفنکس کی پہیلی بوجھ کر اس کے ظلم و ستم سے وہاں کے لوگوں کو نجات دلائی۔ اور تھیبس کی بادشاہی انعام میں پائی۔ نیز اپنی ماں سے شادی کر لی۔ اوڈیسی کے علاوہ اس موضوع پر بے شمار ڈرامے اور کہانیاں لکھی گئی ہیں۔ جن میں سوفو کلیز کے تین ڈرامے امتداد زمانہ سے باقی بچ گئے ہیں۔ یہ ڈرامے پانچویں صدی قبل مسیح میں لکھے گئے تھے۔

اڈیپس کے لغوی معنی معمے حل کرنے والا ہے۔ اسی سے اڈیپس تناقض ( Oedipus Complex) کی اصطلاح وضع ہوئی۔ جو آسٹریا کے محلل نفسی فرائڈ کے نزدیک وہ نفسی کیفیت ہے جس میں لڑکی کو باپ کی طرف اور لڑکے کو ماں کی طرف جنسی میلان ہوتا ہے۔

|  |  |
| --- | --- |
|  | ویکی ذخائر پر **اڈیپس** سے متعلق سمعی و بصری مواد ملاحظہ کریں۔ |
**کولیرو** شمالی سڈنی ، نیو ساؤتھ ویلز ، آسٹریلیا میں ایک مضافاتی علاقہ ہے۔ کولیرو  ناردرن بیچز کونسل کے مقامی حکومتی علاقے میں سڈنی کے مرکزی کاروباری ضلع کے شمال مشرق میں 22 کلو میٹ رہے یہ شمالی ساحلی علاقے کا حصہ ہے۔ بہت سے مقامی لوگوں کے ذریعہ "دی رائے" کا عرفی نام۔

### تاریخ

یہ علاقہ اصل میں ناررابین کا حصہ تھا لیکن 1881ء میں *ایس ایس کولیروئے* کے ساحل پر گرنے کے بعد اس کا نام تبدیل کر دیا گیا۔   اسے ری فلوٹ کیا گیا اور بعد میں 1889 ءمیں کیلیفورنیا کے ساحل پر تباہ کر دیا گیا  کولیرو کی زیادہ تر ترقی بیسویں صدی کے وسط سے ہوئی ہے۔ SS کولیرو کی طرف سے ایک اینکر 1928ء سے ناررابین لیکس پبلک اسکول کے میدان میں نمائش کے لیے پیش کیا جا رہا ہے Collaroy Heights Estate, 1922, subdivision plan, by William Brooks and Co.*کولیرو بیچ* پوسٹ آفس 12 فروری 1923 کو کھولا گیا۔ *کولیرو* پلیٹیو ویسٹ پوسٹ آفس 1 اپریل 1949 کو کھلا اور 1988ء میں بند ہوا۔ *کولیرو* پلیٹیو ویسٹ پوسٹ آفس 1 نومبر 1967ء کو کھولا گیا اور 1996ء میں *کولیرو Plateau* کا نام دیا گیا پٹ واٹر روڈ پر ساحل سمندر کے قریب اور مکانات جون 2016ء کے اوائل میں موسم سے بری طرح متاثر ہوئے تھے۔ مکانات کی ایک پٹی کے پچھواڑے کھو گئے اور گرنے کے خطرے میں رہ گئے۔

حوالہ جات
---------

1. ↑  Australian Bureau of Statistics (27 June 2017)۔ "Collaroy (State Suburb)"۔ 2016 Census QuickStats۔ اخذ شدہ بتاریخ 15 مارچ 2018  Edit this at Wikidata
2. ↑  NSW Heritage Office
3. ↑  "Manly daily | Manly Daily | Daily Telegraph"
4. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia آئی ایس بی این 0-207-14495-8

, page 66
5. ↑  Premier Postal History۔ "Post Office List"۔ Premier Postal Auctions۔ اخذ شدہ بتاریخ 12 جون 2012
جمال ابڑو ممتاز ماہر تعلیم علی خان ابڑو کے بیٹے تھے - انھوں نے ابتدائی تعلیم میہڑ کے قریب اپنے گاؤں سانگی میں حاصل کی۔ وہ کچھ عرصہ جوناگڑھ میں بھی زیر تعلیم رہے-

تعلیم مکمل کرنے کے بعد 1948 میں جمال ابڑو وکالت کے پیشے سے وابستہ ہو گئے- کچھ عرصے تک پبلک پراسیکیوٹر رہنے کے بعد عدلیہ سے منسلک ہو گئے۔ وہ سندھ ہائی کورٹ کے جج کے طور پر ریٹائر ہوئے- اس دوران وہ سندھ اسمبلی کے سیکریٹری اور سروسز ٹربیونل کے چیئرمین بھی رہے- لیکن ان کی پہچان ادب اور ان کے ترقی پسند خیالات تھے-

انھوں نے اسکول کے زمانے سے ہی لکھنا شروع کر دیا تھا- انھوں نے سچ، پیار، محبت، انسانی حقوق، مساوات اور سماجی انصاف جیسے موضوعات پر قلم اٹھایا-

ان کی پہلی کتاب ’ پشو پاشا ‘ افسانوں کا مجموعہ تھی جس نے انھیں امر کر دیا- ان کی کہانیوں نے مواد، اسلوب، فن اور خیالات کے حوالے سے سندھی ادب میں ایک انقلاب برپا کر دیا- انھوں نے سندھی افسانہ نگاری کو نئے رجحانات سے روشناس کیا۔

ابڑو کا شمار جدید سندھی افسانے کے بانیوں میں ہوتا ہے- ان کے بعض افسانوں کے ترجمے انگریزی، اردو، روسی اور جرمن زبانوں میں بھی ہوچکے ہیں-

جمال ابڑو کا شمار ان ادیبوں میں ہوتا ہے جنھوں نے سندھی ادب میں ترقی پسند خیالات کو ناصرف روشناس کرایا بلکہ اس مقصد کے لیے علمی کام اورتنظیم سازی بھی کی-

وہ سندھی ادیبوں کی ترقی پسند تنظیم سندھی ادبی سنگت کے بانیوں میں سے تھے- اس تنظیم نے سندھ میں سیاسی فکر کی ترقی اور ترویج میں اہم کردار ادا کیا-

ان کے بیٹے بدر ابڑو سندھ کے ممتاز ادیب اور محقق ہیں-

جمال ابڑو کو ادب کے علاوہ سندھ کی تاریخ اور ثقافت پر بھی دسترس حاصل تھی - انھوں کی خود نوشت سوانح کی چار جلدیں شائع ہو چکی ہیں-

ترقی پسند فکر رکھنے والے ابڑو عمر کے آخری حصے میں مذہب کی طرف راغب ہو گئے تھے۔80 سال کی عمر میں انتقال ہوا۔
**عبدالحميد ماشوخیل** ( پشتو: عبدالحميد ماشوخېل‎ جن کو **عبد الحمید بابا** کے نام سے بھی جانا جاتا ہے)، (ولادت: 1664ء - وفات: 1724ء کے بعد) ایک افغان شاعر اور صوفی شخصیت تھے۔

حالات زندگی
-----------

عبد الحمید بابا خیل ماشو 17 ویں صدی عیسوی کے دوسرے نصف میں (1664ء-1724ء کے بعد) ضلع پشاور میں واقع بڈھ بیر کے قریب واقع ایک چھوٹے سے گاؤں خیل ماشو میں ایک پشتون قبیلے میں پیدا ہوئے تھے۔ عبد الحمید بابا نے پشاور کا سفر کیا، جہاں پر انھوں نے اپنی تعلیم حاصل کی اور ایک پادری بن گئے۔ اس موقع پر، عبد الحمید بابا دانشوروں میں خاصا قد والا آدمی تھے اور آپ کے پاس آس پاس کے متعدد اضلاع کے طلبہ ان سے ہدایت لینے آئے تھے۔

عبد الحامد بابا کی شاعری بنیادی طور پر پشتو زبان میں لکھی گئی تھی۔ ان کی نظموں میں عموما ان کے ساتھ اخلاقی سلوک ہوتا تھا اور اکثر دنیا کے توہین آمیز لہجے اور اس کی فضیلت کی کمی کے ساتھ رنگین رہتے تھے۔ ان کی نظموں کے اخلاق تصوف پر مبنی تھے۔

وفات
----

عبد الحامد بابا کی موت کی صحیح تاریخ معلوم نہیں ہے، لیکن ان کے آبائی گاؤں کے لوگوں نے یہ سوچا ہے کہ اس کی موت سن 1732ء کے قریب ہوئی۔ وہ اسی گھر میں انتقال کر گئے جس میں انھوں نے اپنی زندگی کا بیشتر حصہ رہا تھا۔ عبد الحمید بابا کی قبر کھنڈر اور پتھروں کے انبار کے علاوہ کچھ نہیں ہے۔

استقبالیہ
---------

عبد الحمید بابا کی شاعری فارس میں بھی مشہور تھی، جہاں انھیں "حمید ہیئر اسپلٹر" (Hameed the Hair-splitter) کہا جاتا تھا۔ 

انیسویں صدی کے برطانوی افسر اور ماہر لسانیات ہنری جارج ریورٹی نے عبد الحمید بابا کو افغانستان کا مذموم شاعر کہا ہے اور اس کا موازنہ فارس میں سعدی (سن 1210ء) سے کیا ہے،  "پاسکو زبان کے سعدی"۔

عبد الحمید بابا کی بڑی تخلیقات، *محبت کا شوق*، *کنگ اور بِگر* اور *پرل اور کورلز* سب کا انگریزی میں ترجمہ ہو چکا ہے۔

حوالہ جات
---------

1. 1 2 3 4  "18th century Sufi poet's grave in ruins"
2. 1 2 3 4  "Abdul Hameed Baba"۔ Dawatan.com۔ December 29, 2006۔ اخذ شدہ بتاریخ January 27, 2011 [*مردہ ربط*]
3. ↑  Henry George Raverty: ÆBD-UL-ḤAMĪD (p. 85–86), in: *Selections from the Poetry of the Afghans, from the 16th to the 19th Century: Literally translated from the original Pushto; with notices of the different authors, and remarks on the mystic doctrine and poetry of the Sūfīs* (scan of full text), edited by Henry George Raverty, Williams & Norgate, London 1862. p. 85

مزید پڑھیے
----------

* ہنری جارج راورٹی: DBD-UL-ĪAMĪD (p. 85–86) ، میں: *16 ویں صدی سے 19 ویں صدی تک افغانوں کی شاعری سے انتخاب* : *اصل پشتو سے لفظی ترجمہ۔* ہنری جارج راورٹی ، ولیمز اینڈ نورگیٹ ، لندن 1862 کے ذریعہ ترمیم شدہ *، مصنفین کے صوفیانہ نظریے اور صوفیانہ شاعری پر مختلف مصنفین کے نوٹس اور ریمارکس کے ساتھ۔* 1862
* حامد بابا کی شاعری
* پشتو زبان میں عبد الحمید بابا کی مختصر سیرت
* حمید بابا کی سوانح حیات افغانیپیڈیا ویب گاہ میں
سانچہ:Use Indian English

عبدالرحیم (17 اگست 1909۔ 11 جون 1963) ہندوستانی فٹ بال کوچ , سابق کھلاڑی اور 1950 سے ان کی وفات 1963 تک ہندوستانی قومی ٹیم کے منیجر تھے۔ انھیں جدید ہندوستانی فٹ بال کا معمار سمجھا جاتا ہے۔ [] [2] بنیادی طور پر پیشہ سے ایک استاد ، وہ ایک اچھے (موٹیویٹر) محرک تھے اور کوچ کی حیثیت سے ان کے دور کو ہندوستان میں فٹ بال کا "سنہری دور" سمجھا جاتا ہے۔ ان کی قیادت میں ہندوستانی ٹیم نے 1956 کے میلبورن اولمپک فٹ بال ٹورنامنٹ کے سیمی فائنل میں جگہ بنائی جس سے ہندوستان اس مقام کو حاصل کرنے والا پہلا ایشین ملک بنا۔

حیات
----

سید عبد الرحیم 17 اگست 1909 کو ہندوستان کے شہر حیدرآباد میں پیدا ہوئے۔ ان کا کیریئر 1943 میں حیدرآباد سٹی پولیس کے کوچ اور سکریٹری کی حیثیت سے شروع ہوا جو ان کی وفات 1963 تک جاری رہا۔ [5] [6] بعد میں وہ قومی ٹیم سے وابستہ ہو گئے۔ رحیم کے دور میں ہندوستانی فٹ بال ٹیم نے بڑی کامیابی حاصل کی۔ 1951 اور 1962 میں ایشین گیمز جیتنے کے علاوہ ، ہندوستان 1956 کے میلبورن اولمپکس کے سیمی فائنل میں بھی پہنچا جو اب بھی فٹ بال میں ہندوستان کی سب سے بڑی کامیابی سمجھا جاتا ہے۔ [7]
آپ کے بیٹے سید شاہد حکیم بھی اپنے والد کی طرح لائق و فائق تھے 1960 کے سمر اولمپکس ٹورنامنٹ کے لیے آپ کا انتخاب ہوا۔ [8]

  

```
سید عبد الرحیم کی آخری کامیابی 1962 میں جکارتہ ایشین گیمز میں ہوئی تھی جہاں ہندوستان نے سونے کا تمغا جیتتے ہوئے فائنل میں جنوبی کوریا کو ایک لاکھ کے ہجوم کے سامنے شکست دی تھی۔
```

وفات
----

سید عبدالرحیم کینسر کی وجہ سے 11 جون 1963 میں دنیا سے رخصت ہوئے۔

میراث
-----

جب ہندوستانی نیشنل کوچ البرٹو فیرنانڈو ورکشاپ کے لیے 1964 میں برازیل گئے تو انھوں نے کہا :

میں نے 1956 میں رحیم سے جو کچھ سیکھا تھا وہ اب برازیل میں پڑھایا جارہا ہے۔ بے شک ، وہ فٹ بال کا بہت بڑا جانکار تھا۔ [9]

مشہور روایات میں آپ کا مقام
---------------------------

سید عبد الرحیم پر میدان نامی بائیوپک 13 اگست 2021 کو اجے دیوگن کے ساتھ مرکزی کردار میں نمائش کے لیے پیش کی جارہی ہے۔

حوالہ جات
---------

1. ↑  Jaydeep Basu (17 August 2009)۔ "Forgotten on birth centenary- Legendary coach rahim"۔ Calcutta, India: telegraphindia.com۔ 01 فروری 2014 میں اصل سے آرکائیو شدہ۔ اخذ شدہ بتاریخ 02 اپریل 2012  الوسيط `|url-status=` تم تجاهله (معاونت)
2. ↑  "India's football heroes of Rome Olympics felicitated"۔ in.news.yahoo.com۔ 13 April 2011۔ اخذ شدہ بتاریخ 02 اپریل 2012
3. ↑  "Legends Of Indian Football"۔ goal.com۔ 10 July 2011۔ 15 اگست 2011 میں اصل سے آرکائیو شدہ۔ اخذ شدہ بتاریخ 03 اپریل 2012  الوسيط `|url-status=` تم تجاهله (معاونت)
4. ↑  "1956 Olympics team members to return monetary grant"۔ Chennai, India: hindu.com۔ 5 August 2009۔ 11 جون 2014 میں اصل سے آرکائیو شدہ۔ اخذ شدہ بتاریخ 03 اپریل 2012  الوسيط `|url-status=` تم تجاهله (معاونت)
وہوا ایک قدیم شہر ہے جو پاکستان کے صوبہ پنجاب کے جنوبی پنجاب میں ضلع تونسہ کے شمال میں آخری سرحدی شہر ہے اور تحصیل وہوا کا صدرمقام ہے۔ اس کے بعد شمال میں صرف تقریباً دس کلومیٹر کا فاصلہ اسے خیبر پختونخوا سے جوڑتا ہے جبکہ مغرب میں اتنے ہی فاصلے پر کوہِ سلیمان کا طویل سلسلہ اسے صوبہ بلوچستان سے ملاتا ہے۔ یہاں بلوچ قبائل کوہ سلیمان میں آباد ہیں اور اپنی بلوچی رویات پر قائم ہیں جب کہ ان سے پہلے ان علاقوں میں آنے والے بلوچ وہوا اور اس کے گرد و نواح میں آباد ہوئے اور علاقائی رسم و رواج مطابق اپنی شناخت بدل کر زندگی گزار رہے ہیں۔۔یاد رہے کہ یہ دونوں بلوچ مغل بادشاہوں کے ساتھ ہند پر حملہ آور ہوئے مگر بلوچ اس مقام سے آگے نہیں گئے۔

وہوا کی وجہ تسمیہ میں بھی اختلاف پایا جاتاہے۔۔جس میں قرینِ قیاس اس کے معنوی اعتبار سے ہے۔ چونکہ یہاں سرائیکی زبان بولی جاتی ہے اور اس زبان کے مطابق واہ کا مطلب قدرتی چشمہ ہے۔۔اور وہو۔۔کا مطلب آبادی ہے۔ یہاں صدیوں تک اس کی زرخیزی کا باعث بننے والے قدرتی چشمے "گنگ" نامی کے کنارے موجود آبادی کو وہوواہ کہاجاتا رہا جو بگڑ کر وہوا ہوا۔۔

اس گنگ بارے بھی تاریخی شواہدات و روایات ہیں کہ اسے اس وہوا میں رہنے والے ایک خاندان سید حبیبانی کے جدِ امجد سید حبیب اللہ شاہ نے اپنی کرامت سے جاری کیا۔۔۔اور لوگوں کے لیے پانی کی دستیابی آسان کی تاکہ لوگ جن کی اکثریت ہندو مذہب کی تھی وہ اسلام سے متاثر ہوسکیں۔۔۔اور اس کے پیغام کو قبول کرسکیں جس کا ثبوت انگریزوں کے دور میں بندوبست میں اس کا ذکر اور سید حبیب اللہ شاہ کے خاندان کو دیا جانے والازرعی ٹیکس تھا جسے بوہُل کہاجاتا تھا۔۔جو اس ہانی سے ہونے والی فصلوں پر دس فی صدتھا. واضح رہے کہ سید حبیب اللہ شاہ کا مزار مبارک درگ شریف میں ہے جو وہوا سے مغرب اور تونسہ شریف سے چند کلومیٹر کے فاصلے پر ہے۔

وہوا میں کھیتران نامی قبیلہ بھی ہوری قوت کے ساتھ حکمران رہا۔۔وہوا اس قبیلے کا ہیڈ کوارٹر بھی رہا۔۔یہ یہاں کے سردار رہے۔۔انہی کے ہاتھ اس شہر کی تقدیر رہی۔
**مسعود اختر** ( پیدائش: ساہیوال | وفات: 5 مارچ ،2022ء) پاکستان ٹیلی ویژن ، اسٹیج، تھیٹر اور فلم کے ورسٹائل اور سنئیر اداکار

پیدائش
------

مسعود اختر 5 ستمبر 1939ء کو ساہیوال میں پیدا ہوئے۔

تعلیم
-----

ابتدائی تعلیم مقامی سکول سے حاصل کرنے کے بعد انھوں نے مری کالج میں داخلہ لے لیا۔ لاہور آئے تو بینک میں ملازمت کے ساتھ ایل ایل بی کیا،

فنی زندگی
---------

دوران ملازمت ریڈیو پر کام شروع کر دیا، وہاں برجستہ جملوں کی ادائیگی سے تھیٹر پر اداکاری کی دنیا میں قدم میں رکھا۔
1960ء کی دہائی میں فن کارانہ زندگی کا آغاز کیا اور جلد ہی اسٹیج کے مشہور اداکاروں میں شمار ہونے لگے۔ ان کے فن کو نکھارنے میں نذیر ضیغم نے بڑا نمایاں کردار ادا کیا۔ ٹیلی وژن کے متعدد ڈراموں میں بھی کام کیا،

1968ء میں فلمی دنیا میں بھی قدم رکھا۔ انھوں نے پہلی فلم سنگدل میں کام کیا، جو بہت مقبول ہوئی، اس کے بعد درد، دوسری ماں، آنسو، تیری صورت میری آنکھیں، جاپانی گڈی، گھرانہ، میرا نام محبت، بھروسا، انتخاب، نکی جئی ہاں سمیت کئی فلموں میں شاندار اداکاری کے جوہر دکھائے،

انھوں نے کئی فلموں میں ولن کی حیثیت سے بھی کام کیا۔

اعزاز
-----

حکومت پاکستان نے انھیں 14 اگست 2005ء کو صدارتی تمغہ حسن کارکردگی سے نوازا،

وفات
----

5 مارچ 2022ء کو 82 سال کی عمر میں پھپھڑوں کے کینسر کی وجہ سے لاہور میں وفات پا گئے، نماز جنازہ عثمان پارک گلشن راوی
(لاہور) میں ہوئی،

حوالہ جات
---------

1. ↑
2. 1 2  Veteran actor Masood Akhtar passes away in Lahore
3. ↑  Masood Akhtar
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑